Pneumotorax

Egoera fisiopatologiko bat da pneumotoraxa. Bertan birika horma zulatu egiten da pleura barneko presioa presio atmosferikoarekin berdinduz. Hori dela eta, pleura barneko presioa eta presio albeolarra berdinak izango dira eta ez da presio transpulmonarrik egongo. Ondorioz, birikak kolapsatu egingo dira eta ezinezkoa izango da arnasa hartzea barneko airea kanpora ateratzen delako.

Etiologia 

Pneumotoraxa eragiten duten arrazoi nagusienak hauek dira:
 Espontaneoa. Aurretiko traumatismorik gabe agertzen da. Gizon altu eta argaletan eta Marfan sindromea dutenentan ohikoagoa da. Pneumotorax espontaneo primarioa eta sekundarioa bereiz daitezke, gaixoak aurretik birika gaixotasunen bat izan ala ez.
 Traumatikoa. Eragilea bi pleura geruzen artean aire sarrera eragiten duen traumatismo bat da.

Beste zenbait kausa ere izan ditzake:
 Birika patologia kronikoak (enfisema, asma)
 Infekzio akutuak
 Infekzio kronikoak (tuberkulosia)
 Minbizia

Pneumotoraxa medikuaren jardueraren eraginez ere ager daiteke, esaterako, zain zentraletan (subklabia edo jugularrean) kateter bat jartzearen ondorioz. Arraroa den arren, larria da eta berehalako tratamendua beharrezkoa da.

Barrunbe torazikoan odol pilaketa gertatzen bada (hemotoraxa), arazoa larriagoa bihurtuko da, hemopneumotoraxa garatuko baita.

Sintomak 
 Bat-batean hasten den disnea, intentsitate aldakorrekoa izango da pneumotoraxaren tamainaren arabera.
 Arnas mugimendu azkar eta gainazalekoak (takipnea eta hipopnea)
 Min toraziko akutua, arnasa hartzean eta eztularekin intentsitatez handitzen dena.
 Eztul lehor eta iraunkorra
 Zianosia
 Takikardia

Kanpo estekak 

Arnas aparatuaren gaixotasunak
Traumatismoak
Medikuntzako larrialdiak